CELEX: 31990D0051
Language: el
Date: 1990-01-26 00:00:00
Title: 90/51/ΕΟΚ: Απόφαση της Επιτροπής της 26ης Ιανουαρίου 1990 για την έγκριση του σχεδίου εφαρμογής στη Γαλλία του άρθρου 33 του κανονισμού (ΕΟΚ) αριθ. 857/84 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (Το κείμενο στην γαλλική γλώσσα είναι το μόνο αυθεντικό)

Avis juridique important

|

31990D0051

90/51/ΕΟΚ: Απόφαση της Επιτροπής της 26ης Ιανουαρίου 1990 για την έγκριση του σχεδίου εφαρμογής στη Γαλλία του άρθρου 33 του κανονισμού (ΕΟΚ) αριθ. 857/84 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 035 της 07/02/1990 σ. 0026 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιανουαρίου 1990  για έγκριση του σχεδίου εφαρμογής στη Γαλλία του άρθρου 33 του κανονισμού (ΕΟΚ) αριθ. 857/84 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  (Το κείμενο στη γαλλική γλώσσα είναι το μόνο αυθεντικό)  (90/51/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 (1), όπως τροποποιήθηκε τελευταία από τον κανονισμό (ΕΟΚ) αριθ. 3880/89 (2), και ιδίως το άρθρο 3β παράγραφος 1 δεύτερο εδάφιο,  Εκτιμώντας:  ότι η προαναφερθείσα διάταξη προβλέπει την ανακοίνωση από τα κράτη μέλη των εθνικών διατάξεων που προτίθενται να θεσπίσουν για την εφαρμογή του εν λόγω άρθρου 3β και την εκ των προτέρων έγκρισή τους από την Επιτροπή·  ότι πρέπει να εγκριθεί το σχέδιο εφαρμογής που ανακοινώθηκε από τη Γαλλία στις 8 Ιανουαρίου 1990,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνονται οι εθνικές διατάξεις εφαρμογής στη Γαλλία του άρθρου 3β του κανονισμού (ΕΟΚ) αριθ. 857/84, που προβλέπουν τη χορήγηση στους παραγωγούς που αναφέρονται στο άρθρο 3 και στο άρθρο 4 παράγραφος στοιχείο β) του εν λόγω κανονισμού των συμπληρωματικών ή ειδικών ποσοτήτων αναφοράς, οι οποίες κατανέμονται συναρτήσει της περιοχής στην οποία ευρίσκονται οι παραγωγοί και της ημερομηνίας κατά την οποία αναγνωρίστηκαν ως ιδιοκτήτες.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 26 Ιανουαρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 90 της 1. 4. 1984, σ. 13.  (2) ΕΕ αριθ. L 378 της 27. 12. 1989, σ. 3.